แม่สอดคึกคัก ชาวเมียนมาทยอยกลับบ้านปีใหม่ ไร้ม็อบท้วงคดีเกาะเต่า
ชายแดนแม่สอด เปิดตามปกติ ไม่มีผู้ชุมนุมประท้วงคดีเกาะเต่า ขณะที่ บรรยากาศด่านชายแดน จราจรคับคั่งกว่าทุกวัน แรงงานชาวเมียนมาแห่กลับบ้านฉลองปีใหม่ ด้าน ตม. พร้อมอำนวยความสะดวก เปิดช่องตรวจหนังสือเดินทาง รองรับ นทท.เดินทางข้ามประเทศ,วันที่ 27 ธ.ค.58 ที่ชายแดนด่านพรมแดนเชิงสะพานมิตรภาพไทย-เมียนมา ด้านอำเภอแม่สอดจังหวัดตาก วันนี้ยังคงเปิดตามปกติยังไม่มีการประท้วงคดีเกาะเต่าหรือปิดชายแดนใดๆ ทั้งสิ้น แต่เป็นที่น่าสังเกตว่ามีชาวเมียนมา ซึ่งไปขายแรงงานในกรุงเทพฯและใกล้เคียง เริ่มเดินทางกลับในจำนวนมากกว่าปกติ เพราะตั้งแต่ช่วงเช้ามีแรงงานต่างมาออกัน เพื่อประทับตราหนังสือเดินทางข้ามไปยังจังหวัดเมียวดีจนเป็นแถวยาว ทำให้บริเวณด่านชายแดนการจราจรคับคั่งกว่าทุกวัน จากการสอบถามหลายคนบอกว่าจะกลับไปฉลองและเยี่ยมญาติวันปีใหม่,พ.ต.อ.สมชาย เดชแพ ผกก.ด่านตรวจคนเข้าเมืองตาก ต้องเปิดช่องทางตรวจหนังสือเดินทางจาก 4 ช่อง เป็น 8 ช่องทาง เพื่ออำนวยความสะดวกให้กับผู้ที่ต้องการเดินทางกลับ ซึ่งปกติในแต่ละวันจะมีชาวเมียนมาและนักท่องเที่ยวเดินทางข้ามวันละ 4,500 คน ถึง 5,000 คน แต่วันนี้เพิ่มขึ้นกว่าสองเท่าคาดว่าในช่วงใกล้ปีใหม่ จะมีนักท่องเที่ยวชาวเมียนมาเดินทางกลับมากกว่านี้,ขณะที่ นายสมชัยฐ์ หทยะตันย์ติ ผู้ว่าราชการจังหวัดตาก มีการโทรศัพท์พูดคุยกับนายอูหล่วย กั๋วอู ผู้ว่าราชการจังหวัดเมียวดี ประเทศเมียนมา ถึงสถานการณ์ต่างๆ ซึ่งทางผู้ว่าเมียวดีได้กล่าวว่าทางจังหวัดเมียวดีไม่มีการชุมนุมใดๆ ทั้งสิ้น เพราะฝั่งจังหวัดตากและจังหวัดเมียวดีเป็นเหมือนบ้านพี่เมืองน้อง sistercity มีความเข้าใจอันดีต่อกันมาช้านาน.
ชายแดนแม่สอด เปิดตามปกติ ไม่มีผู้ชุมนุมประท้วงคดีเกาะเต่า ขณะที่ บรรยากาศด่านชายแดน จราจรคับคั่งกว่าทุกวัน แรงงานชาวเมียนมาแห่กลับบ้านฉลองปีใหม่ ด้าน ตม. พร้อมอำนวยความสะดวก เปิดช่องตรวจหนังสือเดินทาง รองรับนทท.
ชายแดนแม่สอด,สะพานมิตรภาพไทย-เมียนมา,ชาวเมียนมา,แรงงานพม่า,แม่สอด,ตาก,หนังสือเดินทาง,เมียวดี,สมชัยฐ์ หทยะตันย์ติ,อูหล่วย กั๋วอู,คดีเกาะเต่า,ชุมนุมประท้วงคดีเกาะเต่า,ข่าว,ไทยรัฐออนไลน์